Fostul polițist Derek Chauvin a apărut pentru prima oară în fața instanței. Cauțiune de 1 milion de dolari pentru eliberarea sa.
Derek Chauvin, fostul ofițer de poliție care este acuzat de omor de gradul doi, a apărut în fața instanței de judecată. Chauvin nu a spus aproape nimic în cele 11 minute ale audierii. Judecătorul a stabilit o cauțiune de 1.25 milioane de dolari, fără condiții, și 1 milion de dolari, cu anumite condiții.
Fostul polițist Derek Chauvin a apărut în fața instanței pentru prima dată. În vârstă de 44 de ani, Chauvin este acuzat de omor de gradul doi în cazul morții lui George Floyd, după ce acesta a fost filmat cum a îngenucheat pe gâtul victimei timp de mai multe minute, în ciuda strigătelor de ajutor.Audierea a avut loc prin video-conferintă, iar fostul ofițer de poliție din Minneapolis nu a vorbit aproape deloc pe durata celor 11 minute în care judecătorul i-a citit acuzațiile și opțiunile de cauțiune, informează The Guardian.Instanța a decis că Derek Chauvin poate fi pus în libertate pentru suma de 1.25 milioane de dolari, fără condiții, sau 1 milion de dolari, cu respectarea anumitor condiții: să nu contacteze familia lui George Floyd, să nu lucreze în sfera securității și să predea armele pe care le deține.Avocatul fostului polițist nu a obiectat și a fost de acord cu măsurile anunțate de judecător.